A koronavírus-járvány csúcsa idején, Srí Lankán,
2020 közepén
meglepő módon töltöttem meg életem boldogsággal és kegyelemmel.
Egy varázslatos mantra bontakozott ki elmém kertjében.
Olyan érzés volt, mintha minden jó gondolat,
amit az elmémben elültettem,
valami széppé kezdett volna virágozni.
Ez a varázslatos mantra olyan volt, mint egy csodaszer minden szenvedésre,
amely nemcsak az én életemre volt hatással,
hanem mindenki másra is, aki kapcsolatban áll velem.
Harmincnyolc évet az életemből
önkereséssel töltöttem, hogy megtaláljam, ki is vagyok?
Tudatos haldoklási folyamaton mentem keresztül,
elengedve mindent, ami a nevemhez fűződött:
sikeres edzői karrier,
jótékonysági tanácsadó, hipnoterapeuta, energiagyógyász,
bensőséges kapcsolatok, a családhoz való kötődés,
12 éven át működő sikeres vállalkozás.
Tehát mi is volt ez a varázslatos mantra, ami jobbá tette az életemet?
A "köszönöm" volt az az egyszerű szó,
amely ott motoszkált a fejemben, mint egy fülbemászó dallam.
Mélyen megragadt bennem a világjárvány idején,
mivel mindenkit, aki kapcsolatban állt velem,
félelem, kétség és szorongás töltött el,
ezért változtatnom kellett valamin.
Az első gondolat, ami ébredéskor a fejembe ötlött, az volt:
"Köszönöm".
És az utolsó gondolat, ami lefekvéskor betöltötte lelkemet, az volt:
"Köszönöm".
Ez a szó jutott eszembe,
amikor ettem, amikor ittam, amikor dolgoztam,
amikor sétáltam, amikor némán ültem,
amikor emberkéz alkotta anyagokat vettem magamhoz.
Olyan volt, mint egy fülbemászó dallam.
Néha hangosan mondtam a "köszönöm" szót
még az olyan élettelen dolgoknak is, mint a Nap, a Hold és a csillagok,
vagy madaraknak, lepkéknek, fáknak
és kis kertbéli élőlényeknek,
mintha köszönteném őket.
Amikor azt mondod "köszönöm",
az harmóniát teremt közted
és az adott külső körülmények között.
Segít abban, hogy a figyelmed befelé irányítsd.
Lehet, hogy ez a szó kezdetben csak átsuhan az agyadon,
anélkül, hogy igazi hálát éreznél a szívedben.
A szó egy hang,
a hang egy rezgés,
a rezgés pedig energiát hoz létre.
Tehát amikor a "köszönöm" folyamatosan ott jár a fejedben,
ez az energia kezd behatolni
a szíved központjába és a test többi részébe.
Nem sokat tehetünk a nehéz idők és körülmények ellen,
de mindenképpen megpróbálhatjuk megnyugtatni magunkat.
Az emberi elme olyan, mint a víz.
Külső körülmények hatására
mozgásba jön,
és nem látod a mélységét.
Ez a varázslatos mantra, a "köszönöm"
és a valódi hálaérzet a szívedben
segíthet bármilyen élethelyzet kezelésében békés, örömteli és áldott módon.
Legyen minden lény egészséges, boldog, minden szenvedéstől mentes
és megvilágosodott.
Köszönöm.